Pavol Rešetka

Pavol Rešetka (* 6. december 1973, ČSSR) je bývalý slovenský hokejista ktorý hrával na pozícii obrancu. Je odchovancom klubu MHK Dubnica nad Váhom.

Klubový hokej 
Pavol Rešetka začínal s hokejom v klube MHK Dubnica nad Váhom. V sezóne 1993/94 vybojoval s klubom HK Spartak Dubnica nad Váhom postup do Extraligy. Štatistiky, ale uvádzajú jeho kariéru až od jeho 22 rokov, keď bol opätovne hráčom HK Spartak Dubnica nad Váhom. Bola to sezóna 1995/96. V drese Dubnice nad Váhom odohral všetkých 36 stretnutí v základnej časti a sedem v play-off. Počas sezóny si zahral aj v susednom Púchove v klube ŠK Matador Púchov za ktorý odohral v 1. hokejovej lige 13 stretnutí. Práve z Púchova prišiel do Dubnice nad Váhom pred sezónou. Za klub HK Spartak Dubnica nad Váhom odohral v extralige aj nasledujúci ročník. Ten klubu z Považia vôbec nevyšiel a z extraligovej B skupiny Dubnica nad Váhom zostúpila do 1. hokejovej ligy. Nasledujúce dve sezóny odohral v 1. hokejovej lige. Prvú z nich odohral za Dubnicu nad Váhom. Druhú sezónu, ktorou bol ročník 1998/99 odohral prvú polovicu sezóny ešte za klub HK Spartak Dubnica nad Váhom. Bolo to 20 stretnutí v základnej časti 1. hokejovej ligy SR. Po základnej časti postúpili kluby, ktoré boli na prvom a druhom mieste do skupiny, ktorá hrala baráž o extraligu. Tieto kluby boli HK Spartak Dubnica nad Váhom a HK ŠKP Žilina. Kluby od tretieho miesta v 1. hokejovej lige hrali v skupine o záchranu. V skupine baráži o extraligu už, ale Pavol Rešetka neobliekal dres Dubnice nad Váhom, ale dres klubu HK ŠKP Žilina, ktorý bol druhý klub, ktorý postúpil do barážovej skupiny. Spoločne s Pavlom Rešetkom prišli z Dubnice nad Váhom do Žiliny aj Martin Madový, Anton Lezo a Michal Belica. Klub HK Spartak Dubnica nad Váhom ich uvoľnil do Žiliny, keďže v Dubnici nad Váhom nemali postupové ambície. Ani Žilina si, ale extraligu nevybojovala. V extralige sa napokon zachránili HC ŠKP Poprad a HK VTJ Spišská Nová Ves. Ďalšie kluby, ktoré hrali baráž o extraligu boli od novej sezóny účastníkmi 1. hokejovej ligy. Boli nimi kluby ŠK Iskra Banská Bystrica, HC Martimex ZŤS Martin, MHC Nitra, HK ŠKP Žilina, HK VTJ Farmakol Prešov a HK Spartak Dubnica nad Váhom. Od nasledujúcej sezóny sa opäť vrátil do Dubnice nad Váhom. V sezóne si zahral aj 4 stretnutia v extralige za Slovan Bratislava.

Ročník 2000/2001 nastúpil na jeden duel za Dubnicu nad Váhom v 1. hokejovej lige SR, ale sezónu odohral v holandskom klube Ruijters Eaters Geleen v holandskej hokejovej lige Eredivisie. V Holandsku odohral dve sezóny. Hneď v prvej získal s klubom striebornú medailu za druhé miesto. Po dvoch sezónach v Holandsku sa opätovne vrátil do klubu HK Dubnica nad Váhom za ktorý odohral celú sezónu 2002/03. V tejto sezóne získal s Dubnicou nad Váhom striebornú medailu za druhé miesto. Od ročníka 2003/04 sa stal hráčom extraligového klubu MHC Martin za ktorý, ale odohral len 18 zápasov. Počas sezóny prestúpil do klubu MsHK Žilina za ktorú si zahral aj play-off. V sezóne si zahral aj za rodnú Dubnicu nad Váhom v 1. hokejovej lige SR, keď jej vypomohol v siedmych stretnutiach. Bola to sezóna, keď HK Dubnica nad Váhom postúpila do extraligy. V postupujúcom mužstve, ale Pavol Rešetka nebol. V tom čase hrával za Žilinu v play-off. Aj nasledujúci ročník, keď hrala Dubnica nad Váhom extraligu nebol jej hráčom, ale hráčom Žiliny. Po skončení sezóny sa vydal na dlhé zahraničné angažmán. Sezónu 2005/06 odohral za španielsky klub CG Puigcerdà, kde získal titul v španielskej lige.  
Následujúce štyri ročníky odohral Pavol Rešetka vo francúzskej najvyššej súťaži. Prvé tri z nich odohral za klub CSG Étoile Noire de Strasbourg a ten posledný za Dijon HC Les Ducs. Sezónu 2010/11 opäť hrával v Španielsku za klub CG Puigcerdà. S klubom získal bronz. Po skončení sezóny ukončil aktívnu kariéru. Pred sezónou 2014/15 po troch rokoch opäť vykorčuľoval na ľad, keď klubu MHK Dubnica nad Váhom vypomohol v 2. hokejovej lige v 11 stretnutiach, v ktorých zaznamenal 9 bodov za 4 góly a 5 asistencií.

Osobné úspechy 

1. hokejová liga SR 

Sezóna 1993/94
Víťaz ligy s klubom HK Spartak Dubnica nad Váhom

Sezóna 1998/99
Víťaz ligy s klubom HK Spartak Dubnica nad Váhom
Najviac bodov medzi obrancami v kanadskom bodovaní po prvej 20. zápasovej časti v klube HK Spartak Dubnica nad Váhom - 10 bodov za 3 góly a 7 asistencií
Najviac gólov medzi obrancami v klube - 3 góly
Najviac asistencií medzi obrancami v klube - 7 asistencií

Sezóne 1999/00
Najviac bodov medzi obrancami v klube HK Spartak Dubnica nad Váhom po základnej časti - 17 bodov za 7 gólov a 10 asistencií
Najviac gólov medzi obrancami v klube po základnej časti - 7 gólov
Najviac asistencií medzi obrancami v klube po základnej časti - 10 asistencií

Dutch Cup

Sezóna 2000/01
Najviac asistencií medzi obrancami v klube Ruijtes Eaters Geleen v Holandskom pohári - 6 asistencií
Najviac bodov v kanadskom bodovaní v klube - 8 bodov za 2 góly a 6 asistencií

Liga Nacional

Sezóna 2005/06
Víťaz ligy s klubom CG Puigcerdà

Ligue Magnus

Sezóna 2006/07
Najviac asistencií medzi obrancami v klube CSG L'Etoile Noire Strasbourg po základnej časti - 10 asistencií

Sezóna 2007/08
Najviac bodov v kanadskom bodovaní v klube CSG L'Etoile Strasbourg po základnej časti - 10 bodov za 3 góly a 7 asistencií
Najvias asistencií v klube po základnej časti - 7 asistencií

Štatistiky - Základná časť

Štatistiky - Play-off

Zdroj 
 Pavol Rešetka na stránke eliteprospects.com 
 Pavol Rešetka na stránke eurohockey.com 

Slovenskí hokejisti
Hráči MHK Dubnica nad Váhom